ดินเนอร์ค่ำคืนวันพ่อ มื้อนี้ลูกสาวเลี้ยงคุณพ่อด้วยค่ะ ร้านซ้งโภชนา กัลปพฤกษ์ เป็นหนึ่งในสิบ ร้านอาหารสำหรับครอบครัวที่ควรพาพ่อไปทาน เราจึงมากินกัน มากัน 5 คน สั่งอาหาร 5 อย่าง อาหารที่นี่จานใหญ่มาก ทานกันไม่หมดค่ะ

ร้านคนแน่นเลย แต่อาหารมาเร็วมากๆ สั่งไปชุดแรก 4 อย่าง ออกพร้อมกันเลย ปลาเต๋าเต้ยจักรพรรดิ์ ฿1,350 เนื้อปลาสดดีมาก น้ำซุปอร่อยกลมกล่อมดีค่ะ ออส่วน ฿300 หอยนางรมตัวอ้วนโต สดมาก อร่อยหวานแทบไม่ต้องพึ่งน้ำจิ้มเลย ผัดบอกชอย สดกรอบอร่อยมาก ไม่ขม เป็ดน้ำแดง อร่ยใช้ได้ค่ะ

สั่งข้าวผัดปู ฿100 มาทานปิดท้ายมื้อ ผัดร่วนดี แต่รสชาติธรรมดา กลางๆ ค่ะ เป็นมื้อที่คุณป๊ะป๋าประทับใจอีกมื้อหนึ่งเลยค่ะ